NHF Region Øst

**Referat fra regionstyremøte nr.17 2014-16**

Møtetid: Mandag 29.februar

Sted: Strømmen kl. 1500 - 1900

Referent: Karin Hansen

|  |  |  |  |  |
| --- | --- | --- | --- | --- |
| **Navn** |  | Tilstede | Forfall | Merknad |
| Odd Granerud | Leder | X |  |  |
| Anne Berit Lund Haube | Nestleder | X |  |  |
| Kjersti Arntsen | Styremedlem | X |  |  |
| Tone Mette Hval Røssel | Styremedlem | X |  |  |
| Mats Kristoffersen | Styremedlem | X |  |  |
| Svein Storjord | Styremedlem | X |  |  |
| Hanne Skogli | Styremedlem | X |  |  |
| Magnus Berg | Styremedlem |  | X | Espen Modahl deltok for Magnus |
| Kjell Håvard Liane | Varamedlem |  | X |  |
|  |  |  |  |  |
| Marianne Aarønes | Seksjonsleder | X |  |  |
| Karin Hansen | Daglig leder | X |  |  |

**Saksoversikt:**

**75/14-16: Regionsting 2016** vedtak/diskusjonssak

Med flere underpunkter

**76/ 14-16: Regnskap 2015** vedtak sak

**77/ 14-16: Spilltilbudet 2016- 2017** vedtak sak

**78/ 14-16: Sesongreglementet 2016- 2017** vedtak sak

**79/ 14-16: AIK ting** vedtak/diskusjonsak

**80/ 14-16: ØIK ting** vedtak /diskusjonsak

**81/ 14-16: OIK ting** vedtak / diskusjonsak

**82/ 14-16: Revidert budsjett 2016** vedtaksak

**83/ 14-16: FR møte 4. mars** vedtaksak/ diskusjonsak

**75/14-16: Regionsting 2016**

Administrasjonen la frem tidsplan for Regionstinget etter innspill på siste styremøte.

Valgkomiteen

Odd ga en orientering og status på medlemmene i dagens komite og et forslag til innstilling som RS skal ha på regionstinget om valg av ny komite.

Hedersmerker

Forslagene som er kommet frem var sendt ut med styrepapirene og ble gjennomgått på møtet.

Oversikten på de som allerede har fått utmerkelse fra Region Øst fulgte også med innkallinga.

Forslag

Eget oppsett over de forslagene som styret gikk for på sitt siste møte ble gjennomgått- gjelder forslag i Regionens lov og kampreglement.

**RS vedtak i sak nr. 75:**

RS hadde en gjennomgang av Handlingsplan ift del 3 i strategiplanen. RS vedtok den med de innspillene som kom frem og ber om at disse innarbeides i dokumentet. Kjersti får ansvar for å legge frem et utkast på RS møte i april om: en presentasjon på Regionstinget ift pkt G om arrangement.

Styret tok informasjonen rundt valgkomiteen til etterretning og ble videre enige om sin innstilling til tinget.

Hedersmerker, her vedtok RS innstillingen fra AU.

RS vedtok de forslagene som skal fremmes på regionstinget slik de ble lagt frem på møtet, administrasjonen renskriver disse inn i tingdokumentet.

Form og innhold/ tidsplan på regionstinget ble vedtatt og følges opp av administrasjonen.

Styret ønsker at administrasjonen kommer med et forslag til ny lay out på kampreglementet.

**76/ 14-16: Regnskap 2015**

Vedlagt innkallinga fulgte regnskapet for 2015. Dette viser et underskudd på kr. 398.000,- mot revidert budsjett for 2015 som ble vedtatt med et minus på kr. 347.446,-

Så har andelen gjeld fra Nord kommet – RØ sin andel var på kr. 654.406,- og denne er ført på 2015 – da viser regnskapet for 2015 et minus på kr. 1.051.180,-

Egen forklaring til regnskapet fulgte med innkallinga. Anne Berit la frem regnskapet på møtet.

**RS vedtak i sak nr. 76**

RS vedtok det fremlagte regnskapet for 2015 som viser et resultat på minus kr.398.000,- Revidert budsjett var på minus kr.347.446,-

Regionens innbetaling av sin andel gjeld Nord kommer i tillegg til dette, med en utgift på kr. 654.406,-. Det endelige resultatet for RØ blir da kr. 1.051.180,- i minus for 2015.

Styret underskrev balansen og styrets årsrapport for 2015.

**77/ 14-16: Spilltilbudet 2016 – 2017**

Spilltilbudet for neste sesong ble lagt frem med følgende endringer ift sist sesong:

* Endring i spilleltiden for J/G 9 år, som spiller på stor bane med 5 + 1 spillere. Egen undersøkelse ift avviklingsmodell
* J/G 11 år som tidligere, men mye tydeligere informasjon m/egne møter for alle trenere i forkant
* J/G 14 får egn temaserie i tillegg (som for J/G 12 og 13)
* Flyball , her vil man få mulighet til å stille med 5 innbyttere (3 tidl)
* Comeback cup – veldig usikker på hva vi kan få til, men ønsker å prøve en sesong til
* KIA cup – som tidl , men her må vi begrense påmeldinga
* IØR cup – som før, men senior klassen deles i 2 nivåer

(hvis påmeldinga gir grunnlag for dette)

* Endret spillmodell for J/G 12 år – og kun aktivitetsserie, påmeldinga avgjør antall nivåer, men det inviteres til 3 nivåer i 2016/17

**RS vedtak i sak nr. 77**

Styret tok informasjonen til etterretning og vedtok de endringene som ble lagt frem. Spilltilbudet for sesongen 2016/2017 presenteres for klubbene.

**78/ 14-16: Sesongreglementet 2016 – 2017**

Sesongreglementet lå ved innkallinga og ble lagt frem med innspill på følgende endringer:

Pkt. 4

Kun en presisering av HVA som skjer når en klubb har 2 lag i laveste divisjon

Punkt 6 b.

(KUN HVIS endring på tinget AT KLUBBENE SELV DØMMER J/G 11år)

Endre til at klubbene selv må sette opp dommere til omberammede kamper i klassene J/G 12 ( ikke 11)og oppover…

Punkt 6 b –

Her endrer vi til at regionen setter opp dommere i 3. div i tillegg – HVIS det er minimum 4 virkedager……

Punkt 7 a. ekstra tekst inn om en klar definisjon om NÅR det regnes WO – NÅR man regner IM ift å ilegge gebyrer for dette.

Punkt 8 – endres til å bli ihht vedtak som gjøres på tinget ift beregning av kvotedommere ( fom J/G 12 år er forslaget)

Punkt 9 Retningslinjer for utbetaling av dommere

Her endres rutinene for utbetaling - det er nå riktig å gå over til å utbetale dommere pr bank innen 5 virkedager etter kamp. Ref andre regioner som allerede gjør dette og det er flere andre gode grunner til å innføre dette. ( vanskeligere å gjøre underslag/ ta av kassa – lettere å gå etter om håndballen/klubbene driver ihht offentlige lover/regler)

Punkt 12. Dommerhonorarer

Har har det kommet spørsmål om vi burde heve disse, men dette er en dialog i hele norsk håndball og regionen venter en avklaring før sommeren.

Punkt 16 Gebyrer:

WO aldersbestemte lag kr. 500,-

WO senior og J/G 33 kr. 1.000,- 1. gang

WO senior og J/G 33 kr. 2.000,- 2. gang

**RS-vedtak i sak nr. 78:**

RS vedtok de fremlagte forslagene til endringer i sesongreglementet som er gjeldende fom sesongen 2016/17. Videre ba RS om at administrasjonen kommer med et forslag til ny lay out på sesongreglementet.

**79/ 14-16: AIK ting 2016**

Regionen har fått innkalling til dette tinget som avholdes fredag 15. – lørdag 16. april på Scandic Oslo Airport hotel, Gardermoen RØ har 2 representanter å stille med. RS oppnevnte disse i møtet. Frist for å sende inn forslag er satt til 2 mnd før – dette blir 15 februar 2016 saksliste er tilgjengelig på nett fom 15 mars.

**RS vedtak i sak nr. 79**

RS oppnevnte følgende til å representere på AIK sitt ting : Hanne Skogli og Tone Mette Hval Røssel.

**80/14-16: ØIK ting 2016**

Østfold har lagt ut at idrettskrets tinget avholdes Torsdag 9. juni – sted ikke bestemt – kl. 1800-2100.

RØ oppnevnte sin representant på møtet. Fristen for påmelding vites ikke pr dd.

**RS vedtak i sak nr. 80**

Styret oppnevnte følgende til å representere i ØIK sitt ting :

Anne Berit Lund Haube – administrasjonen følger opp på-melding.

**81/ 14-16: OIK ting 2016**

Oslo IK har bestemt å holde sitt ting lørdag 11. juni på Quality hotell 33 på Økern.

RØ har rett til 3 representanter som må oppnevnes av RS. (siste frist for å melde inn er satt til 4. juni.men dette er rett etter vårt eget ting)

Selve innkallinga kommer ut 11.03 – forslagsfrist er satt til 11.04 – sakspapirene kommer ut 11.05.

**RS vedtak i sak nr. 81**

RS oppnevnte følgende til å representere RØ på OIK sitt ting:

Svein Storjord tar kontakt med 2 representanter som ble foreslått på møtet og spør om de kan stille på OIK tinget.Regionstyrets medlemmer er opptatt på egen konferanse med NHF i samme tidsrom og er forhindret fra å delta.

**82/ 14-16: Revidert budsjett 2016**

Revidert budsjett for 2016 ble lagt frem med et resultat

på pluss kr.48.862,-

Bakgrunnen / grunnlaget for dette ble gjennomgått også i Polen når styret vedtok rammebudsjettene for 2017 og 2018 som igjen bygger på reviderte tall for 2016. Nå er tallene for 2015 kommet slik at dette kan legges frem som konkret forslag. Anne Berit la frem saken i møtet.

**RS vedtak i sak nr. 82**

RS vedtok det fremlagte reviderte budsjettet for 2016 med et beregnet resultat på pluss kr.48.862,-. I tillegg kan administrasjonen innvilge inntil kr. 250.000 i klubb-tilskudd til Beach anlegg i 2016. Ref. Handlingsplanen del 3 Anlegg.

**83/14 -16: FR møte 4. mars**

Saksliste til møtet er sendt ut fra NHF og følgende saker er satt opp til behandling og vedtak.

* Frikjøp av presidentskap

Ref FS sak nr 079 fra møte i Polen:

**Saksnr: 079/15-17 Frikjøp av presidentskap**

Behandlingsinstans: Forbundsstyret

Hovedområde: Organisasjon

Saksinnleder: Organisasjonssjefen

Det vises til FS-sak 070/15-17:

*Det vises til protokoll fra Håndballtinget 2015 og vedtak i sak 7.4.2 vedrørende frikjøp av president/presidentskap. I henhold til tingvedtak skal et forslag fremlegges for Forbundsrådet i løpet av 1. kvartal 2016. Det betyr at saken settes på agendaen til FR-møtet 4. mars 2016. Forbundsstyret diskuterer saken for videre saksutredning i GS.*

*FS-vedtak i saken: sak 070/15-17:*

*Forbundsstyret gir GS i oppdrag å utrede saken frem mot styremøtet i Polen for sluttbehandling og sakspapirer til Forbundsrådsmøtet i mars.*

Organisasjonssjefen la i møtet legge frem eksempler på hvordan enkelte andre særforbund har valgt frikjøp og ikke, samt skisserte aktuelle oppgaver til president og «stillingsbrøk» basert på hvordan enkelte andre særforbund praktiserer dette.

Innenfor NHFs strategier har vi over tid ønsket å styrke den politiske dialogen med for eksempel NIF og det politiske Norge sentralt og regionalt (f eks KUD og andre politiske miljøer). For at vi raskere skal nå våre mål nedfelt i Strategiplanen, er det til tider behov for større involvering fra vår politiske ledelse. Et eventuelt frikjøp kan ergo være med på muliggjøre dette. Det er viktig med en god rolle- og oppgavebeskrivelse som grunnlag for et frikjøp, og tydelige definisjoner av dette i forhold til organisasjonen for øvrig. Et frikjøp kan legge gjelde både president eller visepresidenter, slik at dette ikke legger for sterke føringer på presidentrollen isolert i forhold til arbeidet som skal gjøres av Valgkomiteen.

|  |
| --- |
| **FS-vedtak i saksnr 079/15-17:** Forbundsstyret ber GS om å forberede et saksfremlegg til Ledermøtet 4. mars. I all hovedsak vil det være sakspapirene som blir fremlagt i FS-møtet med erfaring fra andre særforbund, samt de momenter som fremkom i styrets drøftinger.  Dersom Forbundsrådet vedtar frikjøp av president/presidentskapet, implementeres dette i tråd med Forbundsrådets vedtak og når dette er praktisk mulig. Forbundsstyret ber om at kostnader til dette inntas i det ordinære driftsbudsjettet. Parallelt bes Forbundsrådet om å ta stilling til en mellomfinansiering av frikjøpet i samarbeid med regionene. |

* *Vedlegg til saken: RØ sitt forslag på Håndballtinget 2015 og vedtak i saken den gang – 2 sider*
* Mandat for nasjonal ledergruppe
* Videre arbeid med strategidokumentet

**RS-vedtak i sak nr. 83:**

Styreleder fikk mandat til å støtte regionens forslag på Håndballtinget om frikjøp av Presidentskap. Videre også en støtte for mulig økonomisk bidrag i en avgrenset periode.

Mandatet til Nasjonal ledergruppe ble gjennomgått og det kom ingen tillegg til det som legges frem til vedtak.